Chrudimka

Chrudimka je rieka v Pardubickom kraji vo východných Čechách, ľavostranný prítok Labe. Dĺžka jej toku je , rozloha povodia  a priemerný prietok v ústí /s. Predtým sa jej hovorievalo Kamenice alebo Ohebka (podľa hradu Oheb), názov Chrudimka pochádza až z neskorších dôb.

Priebeh toku 
Pramení v Žďárskych vrchoch, juhovýchodne od osady Filipov, v nadmorskej výške  a tečie severným smerom okresmi Chrudim a Pardubice. Horná a stredná časť toku Chrudimky je obklopená malebnou prírodou Žďárskych vrchov a Železných hôr, dolná časť toku preteká Chrudimskou tabuľou a Pardubickou kotlinou. Od prameňa často mení smer toku, preteká cez Hlinsko a potom opäť hlbokým údolím s viacerými priehradami až po Chrudimskú tabuľu s málo členitým povrchom. Preteká mestom Chrudim, prírodnou rezerváciou Ptačí ostrovy a Nemošická stráň a už ako regulovaný tok s množstvom slepých ramien smeruje k Pardubiciam, kde sa v nadmorskej výške 216 m vlieva do Labe.

Prítoky 
Najväčším prítokom Chrudimky je rieka Novohradka s dĺžkou 49,2 km, ostatné prítoky sú už oveľa menšie. Priemerná hustota riečnej siete rieky predstavuje 1,25 km/km² a celkovo sa v jej povodí nachádza 999 vodných tokov s dĺžkou do jedného kilometra a 271 vodných tokov s dĺžkou 1 až 10 km. Potoky dlhé 10 až 20 km sú v povodí tri, rovnako ako potoky od 20 do 40 km, ktoré sú rovnako tri. Najvýznamnejšie sú Slubice, Dlouhý potok, Okrouhlický potok a Novohradka.

Vodný režim 
Priemerný ročný prietok vody v ústí je 6,02 m³/s.

Priemerné dlhodobé mesačné prietoky Chrudimky (m³/s) v stanici Nemošice:

Vybrané hlásne profily:

Využitie

Vodné nádrže na Chrudimke 
 Hamry: 17 m vysoká sypaná hrádza bola postavená v roku 1912; vodárenská a regulačná funkcia
 Seč I: murovaná hrádza s výškou 42 m a elektrárňou bola postavená v roku 1935; vodárenská, ochranná a rekreačná funkcia
 Seč II: vyrovnávacia pre elektráreň Seč, postavená v 1947
 Křižanovice I: murovaná hrádza s elektrárňou, vysoká 28 m, bola postavená v roku 1954; vodárenská a energetická funkcia
 Křižanovice II: vyrovnávacia pre elektráreň Křižanovice I. bola postavená v 1954

Turistické zaujímavosti 
 Vlastivedný chodník krajom Chrudimky vedie od prameňa rieky a spája zaujímavé a krásne miesta v regióne. Celková dĺžka je 82 km, prekonáva výškový rozdiel 390 m. Na tridsaťjeden prírodovedne a kultúrno zaujímavých miestach je vybavená informačnými tabuľami.

Galéria

Iné projekty

Zdroj 
 

Rieky v Česku
Povodie Labe